Стилистикэ мэхьанэу фразеологизмэхэм яIэр анахьэу къызщылъагъорэр художественнэ литературэмрэ публицистикэмрэ арых. Писательхэмрэ поэтхэмрэ яхудожественнэ жабзэ гъэдэхэгъэнымкIэ ыкIи гъэлъэшыгъэнымкIэ фразеологизмэхэм яшIуагъэу къакIорэм дакIоу произведениехэм къахэфэрэ геройхэм яобраз IупкIэу щытынымкIи анахь кIуачIэ зиIэ бзэ амалхэм ащыщхэу ахэр мэхъух. ГущыIэм пае: